অতএব এখনই সময় ইসলামী শিক্ষায় শিক্ষিত প্রকৃত মুসলিম, প্রতিভাবান, আগ্রহী, মেধাবী ও পরিশ্রমী তরুণদের সংগঠিত করে চলচ্চিত্রিক আন্দোলন গড়ে তোলা। উপমহাদেশের বাঙালি মুসলিমদের সৌভাগ্য আজ উজ্জ্বল হয়ে উঠেছে। বিশেষ করে পবিত্র কুরআনের তফসির বিশ্ববিখ্যাত ‘তাফহীমুল কোরআন’, ‘জিলালীল কোরআন’, সিয়াহ সাত্তাহ’র হাদিসগ্রন্থাবলি, মুসলমানদের শৌর্যবীর্যের ইতিহাস, অমুসলিম ইতিহাসবিদদের অনুবাদকৃত মুসলমানদেরকে নিয়ে মিথ্যা ও বিকৃত ইতিহাসের প্রমাণিত গ্রন্থ ‘চেপে রাখা ইতিহাস’, ইতিহাসের ইতিহাস’, ছাড়াও ইসলামী সাহিত্য-সংস্কৃতির বিপুল সম্ভার এখন হাতের কাছে। ঈমান, ইসলাম, নামাজ-রোজা, জাকাত, হজ, জিহাদ, তৌহিদ, রিসালাত, আখেরাত, সমাজ-রাষ্ট্রগঠন, ইসলামী সংবিধান, বিচারব্যবস্থা, অর্থনীতি, মোট কথা জীবন ও আধুনিক পৃথিবীর সর্ব বিষয়ে ইসলামের জ্ঞান, আদর্শ ও নীতি-বিধান সম্বলিত বই-পুস্তক পড়ে ইসলামের সঠিক রূপরেখা জানবার ও বুঝবার সুযোগ বর্তমান। তদুপরি ইসলামী সংস্কৃতির মৌলিক গ্রন্থ ‘ইসলামী সংস্কৃতির মর্মকথা’ চলচ্চিত্র আন্দোলনকারীদের নতুন পথের দিশা দেবে।